Hana Hegerová

**Hana Hegerová**, propranome **Carmen Farkašová-Čelková** (20-an de oktobro 1931 Bratislavo, Ĉeĥoslovakio - 23-an de marto 2021) estis signifa ĉeĥoslovaka kantistino kaj aktorino, nekronita reĝino de ĉeĥoslovaka ŝansono. Eksterlandaj kritikistoj nomas ŝin *Granda damo de ŝansono*, *Piaf el Prago* aŭ ankaŭ *Ŝansonistino kun slava animo*. Ŝi realiĝis precipe kiel kantistino de ŝansonoj, kiu havas en landoj de la eksa Ĉeĥoslovakio neniun kompareblan konkurencon. Vastan publikon kaj fakan kritikon ŝi interesigis precipe pro kapablo drame interpreti la tekston. Grandan agnoskon ŝi kolektis eĉ en eksterlando, ĉefe en germane parolantaj landoj.

## Biografio 
En la jaroj 1937-1942 ŝi vizitis baletan lernejon en Nacia Teatro en Bratislavo. Abiturientiĝinte en gimnazio en Komárno ŝi volis ekviziti altlernejon ekonomian. Kiam ŝi ne povis, ŝi laboris en komarnaj maŝinfabrikoj kaj prelegis en tiea metilerneja lernejo.

Kiam ŝi finvizitis fakan teatran kurson ĉe ŝtata konservatorio en la jaroj 1951-1953 ŝi fariĝis en 1953 membro de Teatro de Petr Jilemnický en Žilina. Tiutempe ŝi havis jam infanon.

En la jaro 1954 ŝi rolis titolan rolon en filmo *Frona* sub artista pseŭdonomo **Hana Čelková**. En 1957 ŝi agadis en bratislava Tatra Revuo, kie ŝi unuafoje prezentiĝis kiel kantistino. Ekde la jaro 1961 ŝi prezentiĝis en praga teatro Rokoko. En 1953 ĝis 1966 ŝi prezentiĝis en teatro Semafor, kie ŝi rolis en *Dobře placená procházka* (*Bone pagita promeno*) kaj en filmo *Kdyby tisíc klarinetů* (*Se mil klarnetoj*).

Ŝi atingis grandajn internaciajn sukcesojn per sia interpretado de originaj kaj fremdaj ŝansonoj. Ŝi partoprenis tutan vicon de sukcesaj prezentiĝoj hejme kaj en eksterlando. En 1967 ŝi prezentiĝis kun france kantataj kantoj en Olympia de Parizo kaj en Monda ekspozicio en Montrealo. Oni komencis eldoni al ŝi gramofonajn diskojn en FRG, ŝi prezentiĝis en televidaj programoj de GDR. En 1970-aj jaroj ŝi lokiĝis regule en la unua deko de enketo Ora najtingalo.

En la jaro 2002 ŝi ricevis de prezidento Václav Havel medalon Por meritoj.

## Diskaro 
* 1966, 2006 *Šansony*
* 1967 *Ich – Hana Hegerová*
* 1969 *Hana Hegerová*
* 1971 *Recital*
* 1972 *So geht es auf der Welt*
* 1974, 2006 *Recital 2*
* 1974 *Fast ein Liebeslied*
* 1975 *Wir für euch*
* 1977 *Lásko prokletá*
* 1984 *Ohlédnutí*
* 1987 *Potměšilý host*
* 1987 *Chansons / Wenn die Schatten*
* 1991 *Paběrky*
* 1991 *Live*
* 1996 *Zlatá kolekce*
* 1996 *Rozdíl*
* 1997 *Rýmování o životě*
* 1998 *Bratislava live*
* 2005 *Můj dík (H. H. kantas kantojn de Pavel Kopta)*
* 2006 *Všechno nejlepší*
* 2008 *singlo Kde domov můj (Supercrooo, Orion (rap) & Hana Hegerová) (libere alŝutebla el interreto)*
* 2009 *Paběrky a pamlsky*

Ŝi kantas ankaŭ unu kanton en albumo de Jan Burian *Dívčí válka* (2006).

## Filmaro 
* 1954 *Frona*
* 1957 *Tam na konečné*
* 1960 *Policejní hodina*
* 1960 *Přežil jsem svou smrt*
* 1962 *Neděle ve všední den*
* 1962 *Zhasněte lampióny*
* 1963 *Konkurs* (Reĝisoro: Miloš Forman)
* 1963 *Naděje*
* 1964 *Kdyby tisíc klarinetů*
* 1966 *Dobře placená procházka (televida filmo)*
* 1967 *Ta naše písnička česká*
* 1974 *Třicet případů majora Zemana*
* 1988 *Lovec senzací*
* 1989 *„Fabrik der Offiziere“*
* 1991 *Poslední motýl*
* 2006 *Kde lampy bloudí*
* 2008 *Česká RAPublika*

## Referencoj 
## Eksteraj ligiloj 
### Aŭskultebla 
* Hana Hegerová kun Petr Hapka – kanto *Levandulová* en YouTube

Kategorio:Ĉeĥaj kantistoj
Kategorio:Ĉeĥaj aktoroj
Kategorio:Slovakaj kantistoj
Kategorio:Slovakaj aktoroj
Kategorio:Naskiĝintoj la 20-an de oktobro